**Teodoro García Egea**, nado en Cieza (Murcia) o 27 de xaneiro de 1985, é un político español, deputado por Murcia no Congreso durante as X, XI, XII, XIII e XIV lexislaturas e secretario xeral do Partido Popular dende o 26 de xullo de 2018 ata o 22 de febreiro de 2022.

Traxectoria
-----------

É enxeñeiro de Telecomunicación e doutor enxeñeiro pola Universidade Politécnica de Cartaxena. A súa actividade investigadora céntrase no procesado de sinal cerebral, o control, a automática e as redes inalámbricas. Tamén realizou estudos en mercadotecnia política e xestión de proxectos pola Universidade George Washington así como un programa de liderado de xestión pública en IESE. É profesor asociado do Grao Enxeñería de Telecomunicación na UCAM.

A nivel político, foi concelleiro no Concello de Cieza (2007-2009), onde se proclamou campión do mundo en lanzamento de óso de oliva (2008), director da Axencia de Xestión da Enerxía da Rexión de Murcia, secretario de área de tecnoloxía do PP da Rexión de Murcia e vicesecretario de formación de Novas Xeracións da Rexión de Murcia. En xaneiro de 2012 accedeu ao Congreso en substitución de Jaime García-Legaz e foi reelixido en 2015 e 2016.

O 26 de xullo de 2018 Pablo Casado, presidente do Partido Popular, nomeouno secretario xeral do PP. A súa xestión foi criticada por algúns sectores do partido e, finalmente, acabou presentando a súa dimisión o 22 de febreiro de 2022. Nos días previos, varios medios de comunicación sinalaron a unha suposta trama de espionaxe á presidenta da Comunidade de Madrid, Isabel Díaz Ayuso, dende a propia dirección do Partido Popular por mor do cobro dunha suposta comisión por parte do seu irmán. Isabel Díaz Ayuso sinalou nunha rolda de prensa a Pablo Casado e Teodoro García Egea o que provocou que este, como secretario xeral anunciase o inicio dun expediente contra Díaz Ayuso. Estes episodios causaron unha forte división dentro do Partido Popular, que sinalou como responsable a Teodoro García Egea. Ante as críticas e o cuestionamento interno, Teodoro García Egea presentou a súa dimisión.

Notas
-----

1. 1 2  Congreso dos Deputados. "García Egea, Teodoro". Arquivado dende o orixinal o 22 de outubro de 2020. Consultado o 1 de decembro de 2017.
2. ↑  Diario, Nós. "Dimite García Egea mentres Casado dilucida o seu futuro". *Nós Diario*. Consultado o 2022-02-22.
3. ↑  Grupo Parlamentario Popular. "García Egea, Teodoro". Arquivado dende o orixinal o 01 de decembro de 2017. Consultado o 1 de decembro de 2017.
4. ↑  "Teodoro García Egea". Arquivado dende o orixinal o 02 de novembro de 2017. Consultado o 1 de decembro de 2017.
5. ↑
6. ↑  "Teodoro García será el cabeza de lista del PP al Congreso por Murcia". *La Verdad*. 6 de novembro de 2015. Consultado o 1 de decembro de 2017.
7. ↑  "Teodoro García, un diputado curtido en NNGG para sustituir a Cospedal". *El Confidencial*. 26 de xullo de 2018.
8. ↑  Press, Europa (2021-11-17). "García Egea evita comentar las críticas que le dirige Álvarez de Toledo: "Me parecen lo mismo que a usted"". *www.europapress.es*. Consultado o 2022-02-22.
9. ↑  "Guerra aberta entre Díaz Ayuso e a dirección do PP". *G24*. Consultado o 2022-02-22.
10. ↑  "Unha parte do grupo parlamentario do PP esixe un Congreso extraordinario e a destitución de Egea". *G24*. Consultado o 2022-02-22.
11. ↑  "Egea dimite como secretario xeral do PP". *G24*. Consultado o 2022-02-22.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Teodoro García Egea Modificar a ligazón no Wikidata*** |

### Ligazóns externas

* Sitio web oficial

|  |  |
| --- | --- |
| Control de autoridades | 
* Wd: Q27756136
* WorldCat
* VIAF: 2156251709307991704
* BNE: XX5883260
* Dialnet: 4575635

 |